University of Venda

De University of Venda (Univen; Venda: Yunivesithi ya Venḓa, Afrikaans: Universiteit van Venda) be South African comprehensive rural-based institution, wey dey locate insyd Thohoyandou insyd Limpopo province. Na dem establish am insyd 1981 under de then Republic of Venda government. History Na dem establish de university insyd 1981 make e serve de inhabitants of de Venda Bantustan; however, de student body for Univen never consist of Venda students per as students from all over de Northern Transvaal attend de institution. After de end of Apartheid den de re-integration of de bantustans into South Africa, na dem draw Univen student body from all over South Africa. Plus de South African government ein programme of tertiary education reform insyd de fresh millennium, Univen cam turn "comprehensive university", wey dey offer both theoretically oriented den practically oriented courses. Campus De University of Venda get one main Campus insyd Thohoyandou. De Campus dey house all four faculties of de institution, namely De Faculty of Science, Engineering den Agriculture, De Faculty of Humanities, Social Sciences den Education, De Faculty of Health Sciences, De Faculty of Management, Commerce den Law. De campus sanso dey house de Art Gallery, wey dey display carvings, paintings den clay pots dem make by students den local community members. Furthermore, de campus get full-time Sports Centre for indoor sports den oda recreational activities such as drama den dance. De main campus dey house 13 official residences: Bernard Ncube, Carousel, F3, F4, F5, Lost City Boys, Lost City Girls, Mango Groove, Riverside, New Male Res, New Female Res, Mvelaphanda Male den Mvelaphanda Female. Student Representative Assembly De representative student body of de University of Venda dey make up of 84-member parliament styled structure. 14-member cabinet, de SRC executive, dey lead am. Dem further fi divide de assembly into three: de first sub-division be de cabinet wey de presido dey lead am, then de deputy presido, de secretary-general, den de deputy secretary-general; der be nine ministerial portfolios as follows: Ministry of Campus den Off-Campus Housing, Ministry of Education, Ministry of Finance, Bursaries den Projects, Ministry of Gender den people plus Disabilities, Ministry of Health, Safety den Security, Ministry of Information, External Affairs den International Relations, Ministry of Legal, Policies, den Constitutional Affairs, Ministry of Religion, Culture, Arts den Heritage, Ministry of Sports den Recreation, den plus de equivalence of ministry der be de Chairperson of de Post Graduate Council. De second sub-division of de SRC be de Structures. Dese dey make up of four-person executives of de Disabled Student Council (DSC), de Housing Representative Council (HRC), de Sports, Recreation den Cultural Committee (SRCC) den de School Councils from all eight schools of de university. De third sub-division be de parliament, wich dey comprise committees under each ministerial position. Student Representative Assembly De representative student body of de University of Venda dey make up of 84-member parliament styled structure. 14-member cabinet, de SRC executive, dey lead am. Dem further fi divide de assembly into three: de first sub-division be de cabinet wey de presido dey lead am, then de deputy presido, de secretary-general, den de deputy secretary-general; der be nine ministerial portfolios as follows: Ministry of Campus den Off-Campus Housing, Ministry of Education, Ministry of Finance, Bursaries den Projects, Ministry of Gender den people plus Disabilities, Ministry of Health, Safety den Security, Ministry of Information, External Affairs den International Relations, Ministry of Legal, Policies, den Constitutional Affairs, Ministry of Religion, Culture, Arts den Heritage, Ministry of Sports den Recreation, den plus de equivalence of ministry der be de Chairperson of de Post Graduate Council. De second sub-division of de SRC be de Structures. Dese dey make up of four-person executives of de Disabled Student Council (DSC), de Housing Representative Council (HRC), de Sports, Recreation den Cultural Committee (SRCC) den de School Councils from all eight schools of de university. De third sub-division be de parliament, wich dey comprise committees under each ministerial position. Dem dey forward each member of de SRC to parliament by student formation dem dey belong to, except de third sub-division of de Student Representative Council, wey dey campaign independently. Dem dey vote de Speaker of Parliament insyd for de first sitting of Parliament by de house. De student parliament dey sit four times a year, once each quarter of de year. De Univen SRC dey compose of members from different formations, de recognised student formations for campus top be: AZAPO Student Convention (AZASCO), Democratic Alliance Student Organization (DASO), Economic Freedom Fighters Student Command (EFFSC), Pan-Africanist Student Movement of Azania (PASMA), South African Student Congress (SASCO), de Student Christian Organization (SCO) den de newly formed ABSC (ABANTU BATHO STUDENT CONGRESS). Each organization dey contest insyd de general elections make dem deploy members to de SRC, de term of office be one year, den de period dey begin after annual elections insyd late September anaa early October. De ruling party for 2023-2024 be de Economic Freedom Fighters Students Command (EFFSC) Univen branch. John Ndaka be de presido dem elect. Media den publications De University of Venda get radio station, UNIVEN FM, wich dey broadcast for 99.8 MHz top. De station ein reach dey cover de Vhembe den Mopani district municipalities, as well as de area north of Kruger National Park for de eastern side. de main languages of broadcast be English, Tshivenda, Sepedi, den Xitsonga. UNIVEN FM begn dey broadcast insyd 1997, wey dey provide valuable source of information den entertainment give de community wey dey surround am. UNIVEN sanso dey publish newsletter, Nendila, wich dey highlight de university ein successes den achievements. Nendila be valuable source of information give students, staff, den de broader community. For addition to ein radio station den newsletter, de University of Venda sanso get significant presence for social media top. De university dey maintain Facebook, TikTok, Instagram, den LinkedIn accounts, wer e dey post news, events, den oda information about de institution. Dese platforms dey allow de university make e reach wide audience den build relationships plus ein community. Funding UNIVEN be publicly funded university insyd South Africa, dey mean say e dey receive financial support from de national government. While de university be fund by government, e sanso dey rely for private donations top den oda forms of support make e continue ein work. UNIVEN dey offer range of financial aid den bursaries give students, wey dey include de National Student Financial Aid Scheme (NSFAS), Vice-Chancellor ein Merit Bursary, den Department of Science den Innovation (DSI) den Council for Scientific den Industrial Research (CSIR) bursaries. Dese bursaries dey cover variety of costs, wey dey include tuition fees, accommodation, textbooks, den oda learning materials. Dem design dese financial aid opportunities make e support students make dem dey access high-quality education for UNIVEN. Ranking References External links